Démonok

A démonok nagyon sok szempontból legendás lények. Nagyon sokan csak mesének, ijesztő történeteknek tartják őket. A valóságban még élő ember nem találkozott démonnal. Egy megfigyelésről sincs felírás, vagy szóbeszéd.

.

A démonok állítólag hatalmas erővel rendelkező lények. Képesek az emberek számára elképzelhetetlen módon minden tudomány szabályait megszegve befolyásolni a teret, az időt és mások elméjét. A démonok a mágia nagyurai. Minden aspektusát dominálják. Képesek ezen kívül a démonok alakváltásra. Fel tudják venni emberek, elfek, törpök és minden lény formáját. Saját alakjuk a legendák szerint nincs; a démonok maguk egy szellem, egy fényforrás alakjával rendelkeznek.

.

A legendák szerint a démonok mind rendelkeznek egy specifikusan velük rendelt érzelemmel, melyet maximálisan ki akarnak használni. Vannak démonok, akik áldozataik félelmét akarják a lehető legjobban előhozni, más démonok a kéjelgésre való vágyat hozzák elő és vannak olyanok, akik a kapzsiságra játszanak rá, hogy csak néhány példát említsünk. A démonok kezdetben nem tudatos lények: megpróbálják elvenni más élőlények életét. Ez minden céljuk. Minél több életet vesznek el, annál tudatosabbak és annál inkább képesek saját erejüket bevetni és saját késztetésüket kiélni. A korai démonok a szó szoros értelmében a lehető leggyorsabb és legegyszerűbb módon próbálják elvenni más élőlények életét. Egy kifejlett démon már aktívan rájátszik, hogy olyan szituációkat generáljon, amiben képes a hozzá rendelt érzelmet kihasználni. Igazán erős és hatalmas démonok képesek nagyon ravasz és csaló módon eltűnni. Mintha démon létüket is képesek lennének befolyásolni. Képesek a gyilkolásra való ösztönüket kihasználni. Seregeket és államokat építenek, elrejtőznek álcájuk mögött és készülnek arra, hogy a saját akaratuk szerint formálják a világot.

.

A legendák rendszerezik is a démonokat különböző osztályokba attól függően, hogy egy démon mennyire erős és tudatos:

1. primitív démonok: a démonok legegyértelműbb formái: gyakorlatilag nincs fizikai formájuk, nem tudatosak, képtelenek kommunikálni és egyetlen céljuk, hogy életeket oltsanak ki
2. kapitány démonok: képesek fizikai formát ölteni és korlátolt mértékben tudatosak, az áldozataik gondolatai és szavai segítségével tudnak kommunikálni, tudatosan erősebb célpontokat keresnek
3. báró démonok: képesek akár több fizikai formát is önteni és legalább annyira tudatosak, mint bármelyik ember, elf, törp, vagy ork, képesek tudatosan kommunikálni és befolyásolni más fajokat, aktívan próbálják a saját rendelt érzelmüket kizsákmányolni
4. herceg démonok: fizikai formájukat akárhogyan képesek manipulálni, teljes mértékben tudatosak és ismerik képességeiket, akár szavak nélkül is képesek más életformákat arra kényszeríteni, hogy kielégítsék akaratát, azonban gyilkolásra érzett késztetésük nem csillapodott
5. király démonok: képesek más fajok társadalmi és antropológiai struktúráik áttevő megértésére és befolyásolására, képesek egész népeket államokká szervezni és seregeket vezetni, végső céljuk azonban mindig a lehető legtöbb élet kioltása
6. császár démonok: képesek szervezetten befolyásolni Eternum történéseit, vérszomjuk már nem befolyásolja őket és akkor vesznek el életeket, ha azt nagy mértékben tehetik meg és ezzel nem hátráltatják saját magukat
7. isten démonok: legendás démon osztály, olyan mértékű hatalmat halmoztak fel, hogy maguk az istenek se tudják őket eltörölni a világmindenségből, az isten démonok gyakorlatilag maguk is istenek
8. transzcendált démon: abszolút szóbeszéd léte, a Transzcendált Démon elvileg az első démon, aki magukat az isteneket létrehozta, maga a világmindenség a Transzcendált Démonnal egyenlő, a Transzcendált Démon minden

.

A leghíresebb démon a szóbeszédekben Mephisto. Császár osztályú démon, aki állítólag megszállta a Vaskirályt, így technikailag Mephisto volt az, aki megalapította az Arany Birodalmat. Ezt a történetet Eternum az Arany Birodalom által egykoron uralt részein megvetik és sok helyen törvénnyel tiltják is elmesélését. Szörnyűségnek tartják, hogy az Arany Birodalom leglegendásabb uralkodójának nevét ilyesmivel bemocskolják.